# El mestre que va prometre el mar

El mestre que va prometre el mar és una pel·lícula de drama històric catalana del 2023 dirigida per Patrícia Font a partir d'un guió d'Albert Val, basada en el llibre de Francesc Escribano. Gravada originalment en català i castellà, és protagonitzada per Enric Auquer i Laia Costa.

## Sinopsi

L'argument narra la història del mestre català Antoni Benaiges, destinat l'any 1935 a Bañuelos de Bureba, un petit poble de la província de Burgos, on introdueix mètodes d'ensenyament innovadors i inspiradors (citant l'escola freinetista), entre els nens abans de ser assassinat per falangistes durant la Guerra Civil, així com la història actual de l'Ariadna, que buscava el seu besavi desaparegut durant la Guerra.

## Repartiment

* Enric Auquer com a Antoni Benaiges
* Laia Costa com a Ariadna
* Gael Aparicio
* Alba Hermoso com a Josefina
* Nicolás Calvo com a Emilio
* Milo Taboada
* Luisa Gavasa com a Charo
* Ramón Agirre Lasarte

## Producció

Escrit per Albert Val, el guió és una adaptació del llibre de Francesc Escribano. La pel·lícula és una producció de Minoria Absoluta, Lastor Media, Filmax, i Mestres Films AIE amb la participació d'RTVE i TVC i el suport de l'ICAA i l'ICEC. Els llocs de rodatge inclouen Mura i Briviesca.

## Estrena

La pel·lícula es va estrenar en la 68a Setmana Internacional de Cinema de Valladolid el 27 d'octubre de 2023. Distribuïda per Filmax, es va estrenar a les sales de cinema el 10 de novembre de 2023.

## Rebuda

Ekaitz Ortega de HobbyConsolas va valorar la pel·lícula amb 73 punts ('bona') i va destacar com "té una identitat pròpia, no és complaent i els dos actors [protagonistes] sobresurten".
Enid Román Almansa de Cinemanía va puntuar la pel·lícula amb 4 estrelles i mitja sobre 5 subratllant "una història molt trista i terrible, una pel·lícula molt bonica".

## Referències

* ↑ «El mestre que va prometre el mar». ésAdir. [Consulta: 10 novembre 2023].
* ↑ «Patrícia Font rueda 'El maestro que prometió el mar' con Enric Auquer y Laia Costa». Europa Press, 14-09-2022.
* 1 2 Foreman, Liza. «Filmax Swoops on Spanish Civil War Drama (EXCLUSIVE)». Variety, 03-11-2022.
* 1 2 Román Almansa, Enid. «Crítica de 'El maestro que prometió el mar': Antoni Benaiges, el profesor que enseñó a los niños a ser niños». Cinemanía, 07-11-2023.
* 1 2 3 4 Marroquín, Alberto. «Claqueta final para la película del maestro Benaiges», 25-10-2022.
* 1 2 3 4 «El maestro que prometió el mar». [Consulta: 21 setembre 2023].
* ↑ Díaz, Alba. «Mura acull el rodatge de «El mestre que va prometre el mar», de Patrícia Font». Regió7. Prensa Ibérica, 26-09-2022.
* ↑ «Martín Cuenca, Méndez Esparza, Patiño, Iriarte y Ferrés, a concurso en una Seminci con mucho cine español». La Vanguardia, 23-08-2023.
* ↑ «Seminci 2023: las películas españolas más destacadas que se verán en el festival». Cinemanía, 23-08-2023.
* ↑ «Calendario de Proyecciones» (en castellà). seminci.com.
* ↑ Marroquín, Alberto. «‘El maestro que prometió el mar’ llegará a los cines el 10 de noviembre». El Correo de Burgos, 12-08-2023.
* ↑ Ortega, Ekaitz. «Crítica de El maestro que prometió el mar: la visión de un profesor de la República». HobbyConsolas, 08-11-2023.